Source: http://nouaconstitutie.info/noua-constitutie-a-romaniei/preambul-constitutie/constitutia-cetatenilor-v1/mcc-v1-autoritati-publice/130-constitutia-romaniei-articolul-118-administratia-publica-centrala-de-specialitate-fortele-armate.html
Timestamp: 2018-01-19 09:27:57+00:00
Document Index: 34479659

Matched Legal Cases: ['ARTICOLUL 118', 'articolul 118', 'articolul 118', 'Articolul 118', 'articolul 118', 'Articolul 118', 'articolul 118', 'Articolul 118']

Constituţia României - ARTICOLUL 118: Administraţia publică centrală de specialitate - Forţele armate - Noua Constitutie
0 # După articolul 118, se introduce un nou articol, 118.1: Siguranţa naţională — Constantin Cojocaru 2013-04-17 13:26
80. După articolul 118, se introduce un nou articol, 118.1, astfel:
Denumirea articolului va fi: „Siguranţa naţională, cu următorul cuprins”
„Articolul 118.1
(1) Prin siguranţa naţionala a României se întelege starea de legalitate, de echilibru şi de stabilitate socială, economică şi politică necesară existenţei şi dezvoltarii poporului român şi statului său naţional, suveran, unitar, independent şi indivizibil, menţinerii ordinii de drept, precum şi climatului de exercitare neîngradită a drepturilor, libertăţilor şi îndatoririlor fundamentale ale cetăţenilor, potrivit principiilor şi normelor democratice statornicite prin Constituţie.
(2)Siguranţa naţională se realizeaza prin cunoaşterea, prevenirea şi înlaturarea ameninţărilor interne sau externe ce pot aduce atingere valorilor prevăzute în alineatul (1).Cetăţenii români, ca expresie a fidelitaăţi lor faţă de ţara, au îndatorirea de a contribui la realizarea siguranţei naţionale.
(3) Siguranţa naţionala se realizează în conformitate cu legile în vigoare şi cu obligaţiile asumate de România prin convenţiile şi tratatele internaţionale referitoare la drepturile omului la care este parte.
(4) Instituţiile publice cu atribuţii în domeniul siguranţei naţionale sunt: Serviciul Român de Informaţii, Serviciul de Informatii Externe, Serviciul de Protecţie şi Pază, toate aflate în coordonarea Consiliului Suprem de Apărare a Ţării.
(5) Informatii din domeniul sigurantei nationale pot fi comunicate:
a) Preşedintelui României şi Preşedintelui Camerei Reprezentanţilor;
b) Miniştrilor şi sefilor departamentelor din ministere, când informaţiile privesc probleme ce au legătura cu domeniile de activitate pe care le coordonează sau de care răspund;
c) Prefecţilor, primarului general al Capitalei, precum şi conducătorilor consiliilor judeţene, respectiv al municipiului Bucureşti, pentru probleme ce vizează competenţa organelor respective;
d) Organelor de urmarire penală, când informaţiile privesc săvârşirea unei infracţiuni.
(6) Este interzisă implicarea, sub orice formă, a instituţiilor publice cu atribuţii în domeniul siguranţei naţionale şi a personalului lor în activitatea celorlalte instituţii ale statului român. Încălcarea acestei interdicţii se sancţionează cu demiterea din funcţie, cu închisoare pe viaţă şi cu confiscarea întregii averi a făptuitorilor.
(7) Organizarea şi funcţionarea instituţiilor cu atribuţii în domeniul siguranţei naţionale se stabilesc prin legi organice.”
0 # Observaţiile/su gestiile mele-faţă de propunerile MCC — Ioan Rosca 2013-04-17 20:21
Foarte importantă este iniţiativa MCC de a scoate serviciile de securitate naţională la lumina Constituţiei! Căci şi ele trebuie să aibă un loc bine precizat în eşafodajul structurii democratice. Nu există mai mare pericol în calea democraţiei reale decît căderea statului în puterea ocultă a gărzilor pretoriene. Reglementarea acestui aspect, ocultat de regimurile care simuleză democraţia, este o prioritate pentru o ţară pe care Securitatea a transformat-o în lagăr şi pe care urmaşa sa (SRI) nu a reuşit să o apere de jafurile şi abuzurile tranziţiei. Să nu uităm vreodată la ce a dus faptul că "serviciile" erau subordonate în 1990 numai lui Ion Iliescu, cel care a garantat, mincinos, că au fost epurate de foştii securişti. Dintre care mulţi s-au îmbogăţit fraudulos, folosindu-şi poziţiile privilegiate informaţional, şantajînd - în loc să denunţe şi acoperind urmele - în numele "secretului de stat".
La al. 1-3 eu aşa adăuga precizarea : "În condiţiile realităţilor socio-economice şi politice contemporane, principalele ameninţări la siguranţa naţională sînt:
a. decăderea biologică, morală, intelectuală, socială, materială, indusă - prin procese politico-econom ice degenerative, unei populaţii silite să "se descurce" compromiţător, de structuri mafiote care uzurpă instituţiile statului
b. aservirea/cotro pirea economică a ţării, transformarea ei într-o neocolonie, sursă de materii prime şi mînă de lucru ieftină, piaţă de desfacere pentru produse de mică utilitate, spaţiu de impunere a unor agende străine de interesele poporului român
c. Combinarea letală intre cele două fenomene ".
La al. 5 risc o propunere care va stîrni probabil mirare. De ce să nu fim şi noi, poporul care plăteşte serviciile, beneficiarii unor informaţii privind atentatele la siguranţa naţională, definită anterior? Că doar am văzut la ce duce secretul privind fărădelegile care ne-au lăsat fără patrimoniu: nimeni nu a fost prins sau pedepsit, pentru că tocmai complicii făptaşilor, aflaţi în poziţii de decizie, primesc rapoartele serviciilor de informaţii …S-ar putea prevedea că "În cazul în care rapoartele repetate privind jefuirea statului român nu duc la nici un rezultat, fiind înmormîntate de cei cărora li s-au comunicat situaţiile respective şi publicarea lor nu poate produce prejudicii, aceasta este autorizată şi chiar recomandată constituţional" . Combinat cu : "Oficialii care nu au reacţionat corespunzător la aflarea informaţiilor despre prejudicierea avuţiei naţionale, vor fi penalizaţi drastic, conform unor prevederi specifice".
Al. 6 trebuie ferit de o interpretare nocivă. Una e să interzici serviciilor să influenţeze subteran funcţionarea altor instituţii şi alta e să le împiedici, în numele non-intervenţie i, să le informeze la timp privind fenomene şi acţiuni care ar putea să le perturbe funcţionarea.
0 # Comentarea poziţiei Consiliului Legislativ faţă de propunerea MCC — Ioan Rosca 2013-05-25 23:26
0 # Se introduce un nou articol, 118.2, denumit: Serviciul Român de Informaţii... — Constantin Cojocaru 2013-04-17 13:39
81. După articolul 118.1, se introduce un nou articol, 118.2, astfel: Denumirea articolului va fi: „Serviciul Român de Informaţii”
„Articolul 118.2
(1) Serviciul Roman de Informaţii este serviciul organizat de stat specializat în domeniul informaţiilor interne privitioare la siguranţa naţionala a României, parte componenta a sistemului naţional de apărare.
(2) Serviciul Român de Informatii organizează şi execută activităţi pentru culegerea, verificarea şi valorificarea informaţiilor necesare cunoaşterii, prevenirii şi contracarării oricaror acţiuni care constituie, potrivit legii, ameninţări la adresa siguranţei naţionale a României.
(3) Serviciul Român de Informaţii nu poate desfăşura alte activităţi în afara de cele prevăzute la alineatul precedent.
(4) Serviciul Român de Informaţii este condus de un director, numit în funcţie de Preşedintele României.
(5) Funcţia de director al Serviciului Român de Informaţii este incompatibilă cu orice altă funcţie publică sau privată, cu excepţia funcţiilor didactice din învăţământul superior.
(6) Directorul Serviciului Român de Informaţii trebuie să aibă pregătire superioară, înaltă competenţă profesională, o vechime de cel puţin 18 ani în instituţii publice ale statului român sau în învăţământul superior.”
0 # Observaţiile/su gestiile mele-faţă de propunerile MCC — Ioan Rosca 2013-04-17 20:22
Este sau nu şi această instituţie subordonată poporului? Din care putere a statului face parte? Cine îi fixează agenda? Prea puţin se spune aici despre mijloacele de control public privind rămînerea activităţii SRI în limite constituţionale , avînd în vedere specificul discret/secret al activităţilor sale. În întreaga lume democraţia este deturnată dinspre subterana în care este "apărată". Cine stabileşte care sînt acţiunile care ameninţă siguranţa naţională a României şi care sînt acţiunile de contracarare a ameninţărilor? Lucrătorii SRI, şefii lor, directorul lor, Preşedintele României?
al 5. - lista incompatibilită ţilor ar trebui mărită. De exemplu, nu ar trebui să ajungă în această poziţie o persoană care să fi avut legături importante în străinătate, care nu a dovedit abnegaţie pentru apărarea democraţiei şi combaterea fărădelegilor, etc .
al. 6- nu văd rostul condiţiei unei "experienţe" de 18 ani într-un sistem complet putred.
al 7 Ca să-şi arate reorientarea pro-democratică şi să pretindă încredere de la poporul român, SRI este obligat să pună la dispoziţia publicului şi a celor care studiază crimele comunismului toate informaţiile strînse de (despre) fosta securitate comunistă, fără nici o restricţie. Va face publice motivele pentru care aceste informaţii, necesare curăţirii societăţii după 1990 au fost ascunse sau distruse şi va denunţa responsabilii. Va pune la dispoziţia organelor de cercetare toate informaţiile privind jaful postdecembrist şi, dacă nu va observa efecte, le va face publice.
0 # Se introduce un nou articol, 118.3, denumit astfel: „Serviciul de Informaţii Externe” — Constantin Cojocaru 2013-04-17 13:42
82. După articolul 118.2, se introduce un nou articol, 118.3, astfel:
Denumirea articolului va fi: „Serviciul de Informaţii Externe”
„Articolul 118.3
(1) Serviciul de Informaţii Externe este serviciul organizat de stat specializat în domeniul informaţiilor externe privitioare la siguranţa naţionala a României, parte componenta a sistemului naţional de apărare.
(2) Serviciul de Informatii Externe organizează şi execută activităţi pentru culegerea, verificarea şi valorificarea informaţiilor din străinătate necesare cunoaşterii, prevenirii şi contracarării oricaror acţiuni care constituie, potrivit legii, ameninţări la adresa siguranţei naţionale a României.
(3) Serviciul de Informaţii Externe nu poate desfăşura alte activităţi în afara de cele prevăzute la alineatul precedent.
(4) Serviciul de Informaţii Externe este condus de un director, numit în funcţie de Preşedintele României.
(5) Funcţia de director al Serviciului de Informaţii Externe este incompatibilă cu orice altă funcţie publică sau privată, cu excepţia funcţiilor didactice din învăţământul superior.
(6) Directorul Serviciului de Informaţii Externe trebuie să aibă pregătire superioară, înaltă competenţă profesională, o vechime de cel puţin 18 ani în instituţii publice ale statului român sau în învăţământul superior.”
Aceleaşi cu cele de la articolul precedent propus de MCC. De altfel, eu nu sînt convins că se justifică două servicii separate, care să urmărească exact acelaşi scop. În lumea de azi distincţia "intern/extern" nu mai pare relevantă. Un atac împotriva unui obiectiv/intere s românesc poate oricînd avea o componentă afară şi alta înăuntru. Cu ţara înţesată de firme şi persoane străine şi cu lumea înţesată de români plecaţi definitiv sau la muncă şi de persoane aflate în relaţii diverse cu entităţi din România, cred că SIE şi SRI ar trebui să fuzioneze. Şi tot în acest unic serviciu, mai uşor de monitorizat de societate civilă, ar trebui să intre şi alte facţiuni, care compun la ora actuală o reţea disproporţionat ă - faţă de posibilităţile noastre bugetare.
Ajungem astfel la problema finanţării acestor servicii, problemă în care poporul nu e consultat….Dacă ar fi, el ar prefera probabil ca măcar parţial , SRI/SIE să fie finanţate din cîştigurile aduse la buget prin activitatea lor de depistare. Să ne ajute la recuperarea, măcar parţială, a avuţiei jefuite populaţiei după 1990, la reperarea şi confiscarea averilor ilicite - şi-şi vor merita banii, căci îşi vor împlini menirea.
0 # Observaţiile/su gestiile mele-faţă de varianta actuală şi propunerile MCC — Ioan Rosca 2013-04-17 20:20
al.1 Cine stabileşte că asta facem în Iraq, în Afganistan sau pe unde ne vor mai trimite alţii? Nu trebuie prevăzut mecanismul prin care poporul cenzurează aventurismul militar, încălcarea spiritului acestui articol?
al.5 Cu condiţia ca respectivele tratate să fie validate prin referendum.
al 6 Poporul- plătitor şi beneficiar potenţial - are dreptul să controleze/cenz ureze cheltuielile militare nejustificate (numărul salariaţilor, pensiile speciale, legitimitatea unor achiziţii de echipament şi tehnologie etc.)- prin mecanisme care trebuie precizate.
Friday, 19 January 2018 09:27